**KŐRÖSHEGY KÖZSÉG ÖNKORMÁNYZATA**

pályázatot hirdet

**közművelődési referens**

munkakör betöltésére

**A jogviszony időtartama:** Határozott idejű, 2023. március 16. napjától 2025. szeptember 30. napjáig.

**Foglalkoztatás jellege:** Teljes munkaidő.

**A munkavégzés helye:** Somogy megye, 8617 Kőröshegy, Kozma Sándor tér 1, Faluház.

**A munkakörbe tartozó feladatok:**

* Közművelődési, közösségi feladatok ellátása, rendezvények, programok, foglalkozások szervezése és lebonyolítása;
* A rendezvényekkel kapcsolatos reklámozási anyagok elkészítése és elkészíttetése;
* Az intézményben működő csoportok (szakkörök, klubok, tanfolyamok) tevékenységének felügyelete, segítése;
* A községben működő civil szervezetek munkájának koordinálása, segítése;
* Községi könyvtár működtetése, olvasószolgálat, könyvtári adminisztráció elvégzése;
* Irodai és ügyeleti feladatok ellátása, információ adása külső érdeklődők részére;
* Az intézmény egyes helyiségeinek, illetve külső területének kereskedelmi célra történő alkalmankénti bérbe adásának teljes körű ügyintézése;
* Adatszolgáltatások, adminisztrációs feladatok elvégzése;
* Aktív közreműködés a kistérségi televízió kőröshegyi stúdiójának munkájában.

**Illetmény és juttatások:** A munka törvénykönyvéről szóló 2012. évi I. törvény rendelkezéseinek megfelelő bérezés.

**Pályázati feltételek:**

* középfokú végzettség,
* magyar állampolgárság,
* büntetlen előélet,
* cselekvőképesség.
* felhasználói szintű számítástechnikai ismeret,
* legalább középfokú szakirányú végzettség ( közművelődési munkatárs, művészeti vezető, Könyvtár-művelődésszervező végzettség, rendezvényszervező szakképesítés vagy közösségi animátor képesítés )

**A pályázat elbírálásánál előnyt jelent:**

* Kőröshegyi állandó lakcím, illetve tartózkodási hely,
* 3 éves hasonló munkakörben szerzett szakmai tapasztalat,
* idegen nyelv (német, angol ) ismeret.

**A pályázat részeként benyújtandó iratok, igazolások:**

* fényképes szakmai önéletrajz,
* iskolai végzettséget igazoló okiratok másolata,
* 3 hónapnál nem régebbi erkölcsi bizonyítvány,
* hozzájáruló nyilatkozat a pályázó pályázati anyagában foglalt személyes adatainak a pályázati eljárással összefüggő nyilvános kezeléséhez.

**A munkakör betölthetőségének időpontja:**

A munkakör legkorábban 2023. március 16. napjától tölthető be.

**A pályázatok benyújtásának határideje:**

2023. február 24.

**A pályázatok benyújtásának módja:**

* postai úton, zárt borítékban, ajánlott küldeményként Kőröshegy Község Önkormányzata (8617 Kőröshegy, Petőfi S. u. 71.) címére történő megküldésével,
* személyesen, a Kőröshegyi Közös Önkormányzati Hivatalban (8617 Kőröshegy, Petőfi S. u. 71.) ügyfélfogadási időben történő leadással.

A pályázatok benyújtásával kapcsolatban érdeklődni lehet a 84/340-011-es telefonszámon.

**A pályázatok elbírálásának módja, rendje:**

A pályázatok elbírálásáról a pályázatok benyújtásának határidejét követően Kőröshegy Község Polgármestere dönt.

Kőröshegy, 2023. február 10.

 **Marczali Tamás s.k.**

 **polgármester**